stanford-oval/wikipedia huggingface dataset:
Shakkivariantti

Shakkivariantti eli satushakki on shakista kehitetty tai muunneltu peli. Erilaiset erikoisshakit voidaan luokitella seuraavin perustein:
Erilainen lauta, variantit, joissa käytetään esimerkiksi pienempää, isompaa, erimuotoista tai N-ulotteista lautaa
Erilaiset nappulat, variantit, joissa käytetään eri tavoin liikkuvia ja/tai lyöviä nappuloita
Erilainen määrä pelaajia, pelaajia voi olla myös enemmän kuin kaksi, kolmishakki ja erilaisia nelinshakkeja tunnetaan.
Erilaiset säännöt, varianteissa voi olla esimerkiksi eri päämäärä, erilainen siirtojärjestys tai erilaiset lyöntisäännöt.
Ehkä tunnetuin shakkivariaatio on entisen maailmanmestari Bobby Fischerin kehittämä Fischer Random, joka tunnetaan myös nimellä Chess960. Siinä upseereiden asema takarivillä arvotaan ennen ottelua. Tarkoitus on vähentää avausteorian merkitystä. Pelitapa on saavuttanut suosiota etenkin nettipelaamisessa.
Internetin kautta useat variantit ovat saavuttaneet uutta suosiota, esimerkiksi syöttöshakki (engl. loser's chess jossa pyritään syöttämään kaikki nappulat) sekä Tandemshakki (kaksi kahden hengen tiimiä pelaavat kahdella laudalla). Variantiksi voidaan myös kutsua tilannetta, joissa vahvempi pelaaja antaa tasoitusta, esimerkiksi ratsun verran.
Shakkitehtävissä käytetään toisinaan satushakkia, enemmän kuin varsinaisessa pelissä.
Aiheesta muualla

Kuvia tai muita tiedostoja aiheesta Shakkivariantti Wikimedia Commonsissa
Wei wei yi xiao hen qing cheng

| Wei wei yi xiao hen qing cheng> 微微一笑很倾城 |
| --- | --- |
Tyyli:  draama
Kestoaika:  45 min
Pääosissa:   Zheng Shuang  Yang Yang 
Alkuperämaa:   Kiina
Alkuperäiskieli:  kiina
Verkko:   Dragon TV
Esitetty:  22. elokuuta 2016 – 6. syyskuuta 2016
Jaksoja:  30
Tuotanto
Tuotantoyhtiö(t):  Gcoo Entertainment
Aiheesta muualla
IMDb
Wei wei yi xiao hen qing cheng (kiin.: 微微一笑很倾城; pinyin: Wēi Wēi Yī Xiào Hěn Qīng Chéng, engl. Love O2O) on Dragon TV:n esittämä kiinalainen draamasarja. Sen päärooleissa ovat Zheng Shuang ja Yang Yang.lähde?
Aiheesta muualla

IMDb
Ulrik Frederik Gyldenlöve

Ulrik Frederik Gyldenlöve
Ulrik Frederik Gyldenlöve (1638–1704) oli tanskalainen sotapäällikkö ja Norjan käskynhaltija, joka toimi virassaan vuosina 1664–1699. Hän oli Tanskan kuninkaan Frederik III:n avioton poika. Gyldenlöve tuli tunnetuksi muun muassa roolistaan Norjan kansalaisten verotuksen keventämisessä ja osallistumisestaan Kristian V:n norjalaisen lain luomiseen. Hän johti myös Tanskan sotavoimia Skoonen sodassa 1675–1679, jossa hän onnistui miehittämään useita alueita Ruotsin länsirannikolla, kuten Vänersborgin ja Skaran.
Gyldenlöve tunnetaan myös Carlstenin linnoituksen ensimmäisenä valloittajana vuonna 1677. Hänen vaikutuksensa tanskalaisessa politiikassa oli merkittävä erityisesti Kristian V:n hallinnon aikana. Vuonna 1699 hän vetäytyi politiikasta terveysongelmien vuoksi ja asui loppuelämänsä Hampurissa, jossa hän kuoli vuonna 1704.
Gyldenlöve oli monin tavoin aikansa mahtimies – paitsi sotilas ja poliitikko, myös tunnettu elämäntyylistään, joka sisälsi usein häähumua ja naisten metsästystä. Hänen saavutuksensa ja elämänsä ovat jääneet historian muistiin erityisesti hänen sotilaallisten voittojensa ja poliittisten toimiensa ansiosta.
Suomenlahden ulkosaaret

NASA:n satelliittikuva Suomenlahden ulkosaarista ja Suomenlahden pohjukasta
Suomenlahden ulkosaarista Suursaari (taaempana) erottuu selvästi Suomen rannikolta
Suomenlahden ulkosaaret ovat itäisen Suomenlahden ulkomerellä sijaitseva, useasta kymmenestä saaresta koostuva saaristo Venäjän aluevesillä.
Läntisistä, Suomen ja Viron rannikkojen välissä sijaitsevista saarista suurimmat ovat Suursaari ja Tytärsaari sekä pienempiä Säyvö, Itä-Viiri, Länsi-Viiri ja Ruuskeri, joka on Venäjän läntisin kohta lukuun ottamatta Kaliningradin aluetta.
Itäisen ryhmän muodostavat muun muassa Lavansaari, Peninsaari, Seiskari ja Koukouri, joka yleensä luetaan Seiskariin kuuluvaksi. Saariryhmät kuuluvat hallinnollisesti Leningradin alueen Jaaman piirin Laukaansuun kuntaan.
Pohjoisempana kolme pientä ulkosaarta Narvi ja Someri sekä muutama pieni luoto kuuluvat Viipurin piirin Koiviston kuntaan.
Ensimmäinen asiakirjamaininta Suomenlahden saarista on vuodelta 1395, jolloin tallinnalaiset kauppiaat ajautuivat vahingossa Seiskariin, josta he jatkoivat matkaa Retusaareen; heidät otettiin kiinni luvattomasta idänkaupasta Viipurin linnanisännän Erengisle Niilonpojan vartioalukselle ja menettivät takavarikossa lastinsa.. Saaret kuuluivat Suomelle talvisodan päättäneeseen, vuonna 1940 solmittuun Moskovan rauhansopimukseen saakka.
Useat Suomenlahden ulkosaarista liitettiin osaksi joulukuussa 2017 perustettua Itäisen Suomenlahden luonnonpuistoa.
Aiheesta muualla

Risto Hamari, Martti Korhonen, Timo Miettinen ja Ilmar Talve: Suomenlahden ulkosaaret.  Suomalaisen kirjallisuuden seura, 1996.  ISBN 951-717-879-4
İnadına Aşk

| İnadına Aşk |
| --- | --- |
Tyyli:  draama
Kestoaika:  120 min
Pääosissa:   Açelya Topaloğlu  Can Yaman  Nilay Duru  Eren Vurdem  Cem Belevi 
Alkuperämaa:   Turkki
Verkko:   Fox
Esitetty:  2. heinäkuuta 2015 – 3. helmikuuta 2016
Tuotantokausia:  1
Jaksoja:  32
Tuotanto
Tuotantoyhtiö(t):   Sinegraf Film 
Aiheesta muualla
IMDb
İnadına Aşk on televisioyhtiö Foxin esittämä turkkilainen TV-sarja. Sen päärooleissa ovat Açelya Topaloğlu, Can Yaman, Nilay Duru, Eren Vurdem ja Cem Belevi.
Aiheesta muualla

Viralliset kotisivut
24K (korealainen yhtye)

| 24K |
| --- | --- |
 Jäsenet vasemmalta oikealle:  Daeil, Sungoh, Kisu, Cory, Jinhong, Hui, Jeonguk
Tiedot
Toiminnassa:  2012-
Tyylilaji:  K-Pop, Hip Hop
Kotipaikka:  Seoul, Etelä-Korea
Laulukieli:  korea
Jäsenet:  Changsun  Kiyong 
Entiset jäsenet:  Seokjune  Byungho  Daeil  Sungoh  Hui  Kisu  Cory  Jeonguk  Jinhong  Hongseob 
Levy-yhtiö:  Choeun Entertainment
Infobox OKNimi-testi OK: 
24K (kor. 투포케이) on Choeun Entertainment -levy-yhtiön vuonna 2012 muodostama poikaryhmä/yhtye. Ryhmä koostuu tällä hetkellä kahdesta aktiivisesta jäsenestä. 24K:n lisätään pian uusia jäseniä.milloin? 24K debytoi 6. syyskuuta 2012 kappaleella Hurry Up.
Historia > 2012–2013: 4K, Hurry Up, ja U R So Cute

Ennen koko ryhmän debyyttiä, akustista poppia soittanut sub-unit 4K debytoi. 4K:n jäseniä olivat vokalistit Cory, Seokjune, Kisu, ja Sungoh. He julkaisivat Rocking Girl:n kesäkuussa 2012. Ryhmään lisättiin kaksi uutta jäsentä, Daeil ja Byungho, jonka jälkeen 24K julkaisi ensimmäisen mini-albuminsa Hurry Up:n ja kyseisen albumin nimikkokappaleen 6. syyskuuta. Seuraavana vuonna 16. tammikuuta 24K aloitti ylimääräiset promootiot kappaleellaan "Secret Love".
24K julkaisi toisen mini-albuminsa U R So Cute:n 1. elokuuta 2013. Kappale söpöllä konseptilla, ripauksella "hard rock soundista kitaraa" sekoitettuna "Eurooppalaiseen house biittiin."
Historia > 2014–2015: Kokoonpanon muutokset, "Hey You" ja "Super Fly"

Daeil osallistui Mnet:in TV-ohjelmaan (Dancing 9, 2. kausi.)
24K palasi 2-vuoden tauon jälkeen digitaalisen sinkkunsa, "Hey You:n" kanssa. Lisäksi yhtye oli saanut kaksi uutta jäsentä Byunghon ja Seokjunen lähdettyä: Huin ja Jinhongin.
1. lokakuuta 2015 24K teki paluun heidän kolmannen minialbuminsa Super Fly:n kanssa.
Historia > 2016–: Kokoonpano muuttuu jälleen, "Still 24K", The Real One ja Addiction

24K piti ensimmäisen konserttinsa Euroopassa yhteistyönä +Socialin kanssa Puolassa, Varsovassa 23. tammikuuta 2016 Progresja Music Zonessa ilman Sungohia. Heillä oli myös showcase Malesiassa 22-24. huhtikuuta New Pro Starin tukemana. Sungoh ja Daeil olivat kuitenkin poissa tuntemattomista syistä kyseisessä showcasessa. 1. elokuuta Choeun Entertainment julkaisi virallisen lausunnon siitä, että Daeil jättäisi 24K:n lopullisesti ja Sungoh jäisi tauolle; Sungoh sai lääketieteellistä hoitoa sijoiltaan menneen olkapäänsä takia ja Daeil oli päättänyt jättää ryhmän henkilökohtaisten syiden takia. Daeil teki kuitenkin pian tämän jälkeen soolodebyyttinsä nimellä "Big One". Lausunto paljasti myös, että ryhmään lisättäisiin kaksi uutta jäsentä, Changsun ja Hongseob, jotta 24K säilyisi edelleen seitsemän hengen ryhmänä. 24K julkaisi digitaalisen singlensä, joka kantoi nimeä "Still 24K" 11. elokuuta 2016.
21. lokakuuta 24K palasi heidän ensimmäisellä kokopitkällä albumillaan The Real One, joka sisälsi aiemmin julkaistut singlet "Secret Love", "Hey You", "Super Fly", "Still 24K" ja nimikappaleen "Bingo." Albumi ja sen promootiot maksettiin Makestar-ryhmärahoitussivun kautta, jossa fanit saivat ostaa mm. nimmaroituja levyjä ja muuta virallista fanitavaraa. 24K:n ensimmäisen Makestar-projektin avulla yhtye sai kerättyä yhteensä 23 176,15 dollaria, mikä oli 258% heidän tavoitesummastaan.
24K aloitti heidän ensimmäisen Euroopan kiertueensa 3. tammikuuta 2017 Milanossa, Italiassa, josta kiertue jatkui Helsinkiin, Lontooseen (Iso-Britannia), Varsovaan (Puola), Lissaboniin (Portugali), Kölniin (Saksa) ja Bukarestiin (Romania). Kiertue päättyi 15 tammikuuta 2017 Pariisissa, Ranskassa järjestettyyn konserttiin. Maaliskuun lopulla 2017 ilmoitettiin, että 24K järjestäisi vielä ns. encore-kiertueen, joka vierailisi vielä kolmessa maassa suuren kysynnän vuoksi. Encore-kiertue alkoi 5. huhtikuuta 2017 Tukholmassa (Ruotsi) ja jatkoi vielä Madridiin (Espanja). Encore-kiertue päättyi 9. huhtikuuta 2017 Amsterdamiin (Alankomaat). Euroopan pääkiertueesta vastasi Kinetic Vibe yhteistyössä Kanzen Musicin ja Kompas Eventsin kanssa. Encore-kiertue taas oli kokonaan Kinetic Viben vastuulla.
24K julkaisi heidän singlensä ja musiikkivideon  "Only You" albumistaan Addiction 26. toukokuuta 2017.
Toinen marraskuuta Choeun Entertainment teki lausunnon vahvistaen, että Hui lähti ryhmästä 6. heinäkuuta 2017, myöskin vahvistaen, että Daeil ei ole enää jäsen, ja että Sungoh`n tilanne keskustellaan yhtiön kesken hänen palattuaan armeijasta.lähde?  Jäljelle jääneet kuusi jäsentä osallistuivat JTBC:n Survival show Mix Nineen.
Historia > 2018–nykyhetki: Mustalistaus, Kisun asepalvelus ja uusi jäsen

9. toukokuuta haastattelu Billboardin kanssa paljasti, että ryhmän tuleva EP-albumi julkaistaan 25. toukokuuta pääkappaleen kanssa nimeltä Bonnie N Clyde.
Myöskin 9. toukokuuta paljastui, että 24K oli ainoa idoli ryhmä joka oli laitettu mustalle listalle entisen presidentin Park Geun Hyen toimesta. Virkasyytetty presidentti laati mustan listan julkkiksista, jotta he eivät voineet saada valtion tukea. Mustan listan olemassa olo saatiin tietoon lokakuussa 2016 ennen presidentin virkasyytettä, listan kokonaan julkaistaessa huhtikuussa. Mustan listan edustaja ilmoitti, että musta lista koostui niistä, jotka ilmaisivat minkäänlaista vastustusta hallitusten käskyistä Sewol-onnettomuudesta ja niistä taiteilijoista, jotka vastustivat presidenttiehdokkaita Park Won Soon ja Moon Jae In. Musta lista sisällyttää heidän entisen managerinsa ja jäsenet Seokjune, Byungho, Cory, Kisu ja Daeil.
11. toukokuuta yhtiö ilmoitti, että Kisu lähtee asepalvelukseen täyttääkseen varusmiespalveluksensa, jonka aikana ryhmän kokoonpano muuttuu ja ryhmään lisätään uusi jäsen nimeltä Kiyong. 25. toukokuuta 24K julkaisi neljännen  EP-lbumin Bonnie N Clyde.
25. tammikuuta 2019 yhtiö ilmoitti, että johtaja Cory jättää 24K:n taakseen työsopimuksen umpeuduttua ja jatkaa uraansa musiikkituottajana uudella artistinimellä  "Corbyn". Cory myös julkaisi pian tämän jälkeen kappaleen "Million Dollar Dream",  "M$D" 27. helmikuuta 2019 hänen uudella Youtube-kanavallaan 28Laboratory.
26. kesäkuuta 2019 yhtiö ilmoitti, että Jinhong ei aio uusia työsopimustaan, Hongseob ei kykene jatkamaan leikkauksesta johtuvien terveydellisten ongelmien takia, ja Jeonguk valitsi keskittyvänsä soolotoimintaan.lähde? Lisäksi Kisu ilmoitti twitterissään ettei palaa ryhmään myöskään. Yhtiö ilmoitti lisäävänsä ryhmään lisää jäseniä ja kuvailla sitä 24K:n toiseksi kaudeksi.
Musiikillinen tyyli ja vaikutteet

Debytoidessaan 24K yhdisteli useita eri genrejä musiikissaan. EP Hurry Up oli yhdistelmä poppia, trancea, dubstepia, ja Industrialia. U R So Cute:en ryhmä oli sisällyttänyt elementtejä hip hopista ja elektronisesta tanssimusiikista.
Cory on ilmaissut ihailevansa hip hop-tuottaja Dr. Dre:ta ja Teddy Parkia.lähde? Kisu on vaikuttunut artistista Urban Zakapa, mikä johti hänen kiehtovuuteensa R&B: n ja soul-musiikkiin.lähde?
Jäsenet > Nykyiset

Lee Changsun (kor. 이창선), syntynyt  17. maaliskuuta 1996 – Sub-vocal, lead dancer
Nam Kiyong (kor. 남기용) syntynyt 25. maaliskuuta 1999 –  vocal
Jäsenet > Entiset

Hong Seokjune (kor. 홍석준), syntynyt 14. huhtikuuta 1991 – Sub-vocal
Park Byung-ho (kor. 박병호), syntynyt 11. toukokuuta 1989 – Sub-rapper
Kim Daeil (kor. 김대일), syntynyt 10. toukokuuta 1992 – Main rapper, main dancer
Yoo Sungoh (kor. 유성오), syntynyt 8. tammikuuta 1991 – Lead vocal
Liang Hui (; kor. 양휘), syntynyt 18. heinäkuuta 1995 – Lead rapper
Choi Kisu (kor. 최기수), syntynyt 2. lokakuuta 1990 – Sub-vocal
Hong Cory (kor. 홍코리), korealainen nimi Hong Joo-hyun (kor. 홍주현), syntynyt 25. marraskuuta 1990 – Ex-leader, main vocal
Kim Jeonguk  (kor. 김정욱), syntynyt 20. maaliskuuta 1993 – Main rapper, main dancer
Kim Jinhong (kor. 김진홍), syntynyt 2. tammikuuta 1998 – Lead vocal, visual
Sim Hong-seob (kor. 심홍섭), syntynyt 8. tammikuuta 1998 – Sub-vocal, sub-rapper, lead dancer
Diskografia > Studioalbumit

| Nimi | Albumin tiedot | Listasijoitus> KOR -   | Myynti |
| --- | --- | --- | --- |
| The Real One |  Julkaistu: 22. Lokakuu, 2016  Yhtiö: Choeun Entertainment, LOEN Entertainment.  Formaatti: CD, digitaalinen  Kappaleet  Bingo (빙고)  Secret – 24U (비밀인데 – 24U)  But I Love You  Still 24K  Super Fly (날라리)  Rush (달려가)  Oasis  It’s Heaven (천국이야)  Hey You (오늘 예쁘네)  Secret Love   | 23 |  KOR: 2,508+ |
| Addiction | Julkaistu: 26. toukokuu 2017 Yhtiö: Choeun Entertainment, Genie Music Formaatti: CD, digitaalinen |  |  |
Diskografia > EP:t

| Nimi | Albumin tiedot | Listasijoitus> KOR -  | Myynti |
| --- | --- | --- | --- |
| Hurry Up |  Julkaisupäivä: Syyskuu 6, 2012  Yhtiö: Choeun Entertainment, LOEN Entertainment  Formaatti: CD, digitaalinen download  Kappaleet  It's Time, 24K  Hurry Up (빨리와)  Secret Love  WoA   | 18 |  KOR: 1,541+ |
| U R So Cute |  Julkaisupäivä: Elokuu 1, 2013  Yhtiö: Choeun Entertainment, LOEN Entertainment  Formaatti: CD, digitaalinen download  Kappaleet  U R So Cute (귀여워 죽엤어)  How Will You (얼마면 돼)  Gone (없다)   | 20 |  KOR: 1,042+ |
| Super Fly |  Julkaistu: Lokakuu 1, 2015  Yhtiö: Choeun Entertainment, LOEN Entertainment  Formaatti: CD, digitaalinen download  Kappaleet  It's Heaven (천국이야)  Super Fly (날라리)  Rush (달려가)  Oasis   | 22 |  KOR: 1,874+ |
|     Bonnie N Clyde      | Julkaistu: Toukokuu 25, 2018 Yhtiö: Choeun Entertainment, Genie Music Formaatti: CD, digitaalinen download   |  |  |
Diskografia > Sinkut

| Nimi | Vuonna | Listasijoitus> KOR -   | Albumi |
| --- | --- | --- | --- |
| "Hurry Up" (빨리와) | 2012 | — | Hurry Up |
| "Secret Love" | 2013 | — | Hurry Up |
| "U R So Cute" (귀여워 죽겠어) | 2013 | — | U R So Cute |
| "Hey You" (오늘 예쁘네) | 2015 | — | Super Fly |
| "Super Fly" (날라리) | 2015 | — | Super Fly |
| "Still 24K" | 2016 | — | The Real One |
| "Bingo" (빙고) | 2016 | — | The Real One |
| "Only you" (너 하나면 돼) | 2017 | — | Addiction |
| "Bonnie N Clyde" | 2018 | — | Bonnie N Clyde |
"—" osoittaa, ettei kappale sijoittunut listoilla.
4K Diskografia > EP:t

| Nimi | Albumin tiedot | Listasijoitus> KOR -  |
| --- | --- | --- |
| Rocking Girl |  Julkaisupäivä: Kesäkuu 12, 2012  Yhtiö: Choeun Entertainment  Formaatti: CD, digitaalinen download  Kappaleet  Rocking Girl  Bye Bye Bye  Moonlight Sonata (달빛연가)   | 44 |
4K Diskografia > Sinkut

| Nimi | Vuosi | Listasijoitus> KOR -  | Albumi |
| --- | --- | --- | --- |
| "Rocking Girl" | 2012 | — | Rocking Girl |
"—" osoittaa, ettei kappale sijoittunut listoilla.
Konsertit ja kiertueet > Maailmankiertueet

2016-2017 : Ensimmäinen Maailmankiertue "24K Still With 24U"
Kiertue alkoi Etelä-Amerikasta, jonka jälkeen se jatkui Euroopassa.
2018 : Toinen Maailmankiertue "24K Still with 24U"
Euroopassa, joka jatkui Etelä-Amerikassa.
Konsertit ja kiertueet > Encore-kiertueet

2017: Ensimmäinen Encore-kiertue "24K Still With 24U Encore Tour"
Konsertit ja kiertueet > Muut keikat Euroopassa

2016: Yksittäinen konsertti Varsovassa, Puolassa tammikuun 23. päivä.
2017:24K Addicted to ’Only You’ Tour in Europe: Fan Meeting Tour
Aiheesta muualla

Virallinen sivusto (koreaksi)
Álvaro Morata

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Álvaro Borja Morata Martín
Syntymäaika: 23. lokakuuta 1992 (ikä 32)
Syntymäpaikka: Madrid, Espanja
Pelipaikka: hyökkääjä
Pituus: 191 cm
Seura
Seura: AC Milan
Pelinumero: 7
Junioriseurat
2005–2007: Atlético Madrid
2007–2008: Getafe
2008–2010: Real Madrid
Seurat
| Vuodet | Seura | O | (M) |
| 2010–2013 | Real Madrid B | 77 | (41) |
| 2010–2014 | Real Madrid | 37 | (10) |
| 2014–2016 | Juventus | 63 | (15) |
| 2016–2017 | Real Madrid | 26 | (15) |
| 2017–2020 | Chelsea | 47 | (16) |
| 2019–2020 | → Atlético Madrid | 49 | (18) |
| 2020–2024 | Atlético Madrid | 68 | (28) |
| 2020–2022 | → Juventus | 67 | (20) |
| 2020–2022 | AC Milan | 0 | (0) |
Maajoukkue
| 2009 | Espanja U17 | 6 | (2) |
| 2010 | Espanja U18 | 2 | (3) |
| 2010−2012 | Espanja U19 | 13 | (11) |
| 2013−2014 | Espanja U21 | 13 | (13) |
| 2014– | Espanja | 80 | (36) |
 Seurajoukkueuran tilastot kattavat vain kansalliset sarjat, päivitetty 19. heinäkuuta 2024.  Maajoukkueuran tilastot päivitetty 19. heinäkuuta 2024.
| Mitalit> Maa:   Espanja.Miesten jalkapallo.EM-kilpailut  | Mitalit> Maa:   Espanja.Miesten jalkapallo.EM-kilpailut  | Mitalit> Maa:   Espanja.Miesten jalkapallo.EM-kilpailut  | Maa:   Espanja> Miesten jalkapallo. |
| --- | --- | --- | --- |
|  Kultaa | Saksa 2024 |  |  |
Álvaro Borja Morata Martín (s. 23. lokakuuta 1992 Madrid, Espanja) on espanjalainen jalkapalloilija, joka edustaa seuratasolla Turkin Superliigassa pelaavaa Galatasarayta. Hän on pelannut Espanjan maajoukkueessa vuodesta 2014 sekä edustanut maataan yksissä MM- ja kolmissa EM-kilpailuissa. Hän voitti Euroopan-mestaruuden vuonna 2024.
Seurajoukkueura

Morata siirtyi Real Madridin junioriakatemiaan vuonna 2008 naapuriseura Getafen junioreista. Pelattuaan hyvän kauden C-joukkueessa, tehden 34 maalia ja joukkueen voitettua kaksi pokaalia, hänet nostettiin Real Madrid Castillaan heinäkuussa 2010. Myöhemmin samassa kuussa seuran edustusjoukkueen päävalmentaja José Mourinho otti Moratan ja neljä muuta reservijoukkueen pelaaja mukaan edustusjoukkueen harjoituskaudelle Yhdysvaltoihin.
15. elokuuta 2010 hän teki ensiesiintymisensä Castillassa, kun joukkue kohtasi ystävyysottelussa Alcorcónin. Morata teki ottelun ainoan maalin ja johdatti sillä Castillan 1–0-voittoon. Ensimmäisen sarjaottelunsa hän pelasi 29. elokuuta 2010 Coruxoa vastaan ja runsas kuukausi myöhemmin 31. lokakuuta 2010 hän teki ensimmäisen maalinsa ottelussa Alcaláa vastaan.
12. joulukuuta 2010 Morata koki siihen astisen uransa kohokohdan, kun hän pääsi tekemään ensiesiintymisensä Real Madridin edustusjoukkueessa ottelussa Real Zaragozaa vastaan. Tammikuussa 2011 Gonzalo Higuaínin loukkaantumisen myötä espanjalaismedia piti Morataa yhtenä vaihtoehtona hänen korvaajanaan. Edustusjoukkueen päävalmentaja José Mourinho päätti kuitenkin tuolloin antaa Moratan kasvaa korkoa vielä reservijoukkueessa.
13. helmikuuta 2011 hän teki ammattilaisuransa ensimmäisen hattutemppun ottelussa Deportivo La Coruñan reservijoukkuetta vastaan. Hän pelasi Realin mestaruuskaudella 2011−2012 yhdessä Primera Divisiónin ottelussa.
Morata teki ensimmäisen maalinsa edustusjoukkueessa 11. marraskuuta 2012 pelatussa vierasottelussa Levantea vastaan. Real Madrid voitti lopulta Moratan maalilla ottelun numeroin 2–1.
Morata pelasi viidessä ottelussa Realin voittaessa Mestarien liigan kaudella 2013−2014. Loppuottelussa Atlético Madridia vastaan hän tuli vaihdosta kentälle. Hän pelasi kausilla 2010−2014 Realissa kaikkiaan 37 Primera Divisiónin ottelua ja teki kymmenen maalia. Copa del Reyn hän voitti 2011 ja 2014.
Morata siirtyi 20 miljoonan euron siirtosummalla Juventukseen heinäkuussa 2014. Hän pelasi torinolaisseurassa kaksi kautta voittaen kummallakin sekä Italian liiga- että cupmestaruuden. Serie A:ssa hän teki pelaamissaan 63 ottelussa 15 maalia ja syötti 13. Mestarien liigassa hän pelasi 20 ottelua ja viimeisteli seitsemän maalia.
Morata palasi Real Madridiin 30 miljoonalla eurolla kesällä 2016. Hän teki Realin liigamestaruuteen päättyneellä kaudella 2016−2017 kaikkiaan 15 maalia pelaamissaan 26 Primera Divisiónin ottelussa. Mestarien liigassa hän teki yhdeksässä ottelussa kolme maalia. Voittoisassa loppuottelussa hän sai vain minuutin peliaikaa.
Morata siirtyi kesällä 2017 Englannin Valioliigan Chelseaan 66 miljoonan euron siirtosummalla. Hän pelasi kuudessa ottelussa Chelsean voittaessa FA Cupin 2018. Hän pelasi Chelseassa kaikkiaan 47 valioliigaottelua, joissa teki 16 maalia.
Morata siirtyi lainasopimuksella espanjalaiseen Atlético Madridiin tammikuussa 2019. Siirto vakinaistui kesällä 2020. Kausiksi 2020–2022 Atlético lainasi Moratan italialaisseura Juventukseen.
19. heinäkuuta 2024 Morata siirtyi nelivuotisella sopimuksella Serie A-joukkue AC Milaniin.
Maajoukkueura

Morata pelasi neljä ottelua Espanjan saavuttaessa pronssia alle 17-vuotiaiden MM-kilpailuissa 2009. Hän teki kuusi maalia pelaamissaan neljässä ottelussa Espanjan voittaessa alle 19-vuotiaiden Euroopan-mestaruuden 2011. Hän kuului alle 21-vuotiaiden Euroopan-mestaruuden voittaneeseen Espanjan joukkueeseen 2013. Hän pelasi turnauksen kaikissa viidessä ottelussa ja viimeisteli neljä maalia.
Morata pelasi ensimmäisen ottelunsa Espanjan jalkapallomaajoukkueessa EM-karsintaottelussa Valko-Venäjää vastaan marraskuussa 2014. Ensimmäisen maajoukkuemaalinsa hän teki Ukrainaa vastaan maaliskuussa 2015. Hän pelasi Espanjan kaikissa neljässä ottelussa EM-kilpailuissa 2016. Hän teki alkulohkon otteluissa kaksi maalia Turkkia ja yhden maalin Kroatiaa vastaan. Kesän 2021 EM-kilpailuissa hän pelasi avauskokoonpanossa viidessä ottelussa ja tuli kerran vaihdosta kentälle. Hän teki alkulohko-ottelussa Puolaa vastaan joukkueensa ainoan maalin sekä neljännesvälierässä Kroatiaa vastaan jatkoajalla 4–3-voittomaalin (ottelu päättyi 5–3). Välierässä Italiaa vastaan hän teki varsinaisella peliajalla joukkueensa ainoan maalin, mutta epäonnistui rangaistuspotkukilpailussa, ja Espanja putosi finaalista. MM-kilpailuissa 2022  hän oli kerran avauskokoonpanossa ja tuli kolmesti vaihdosta kentälle. Hän teki maalin alkulohkopeleissä Costa Ricaa, Saksaa ja Japania vastaan. EM-kilpailuissa 2024 hän oli mestaruuden voittaneen maajoukkueen kapteeni ja pelasi kuusi ottelua avauskokoonpanossa sekä tuli vaihdosta kentälle jatkoonpääsyn kannalta merkityksettömässä viimeisessä alkulohko-ottelussa. Hän teki maalin ensimmäisessä alkulohko-ottelussa Kroatiaa vastaan.
Saavutukset ja palkinnot

| --- | --- |
 Seurajoukkue Mestarien liiga Real Madrid CF: Mestaruus: 2013–2014, 2016–2017 Primera División Real Madrid CF: Mestaruus: 2011–2012, 2016–2017 Copa del Rey Real Madrid CF: Mestaruus: 2010–2011, 2013–2014 UEFA Super Cup Real Madrid CF: Mestaruus: 2016 Seurajoukkueiden maailmanmestaruuskilpailut Real Madrid CF: Mestaruus: 2016 Italian cup Juventus FC: Mestaruus: 2014–2015, 2015–2016, 2020–2021 Italian supercup Juventus FC: Mestaruus: 2020–2021 Serie A Juventus FC: Mestaruus: 2014–2015, 2015–2016 FA Cup Chelsea FC: Mestaruus: 2018 :  Maajoukkue Alle 19-vuotiaiden Euroopan-mestaruuskilpailut Espanjan alle 19-vuotiaiden jalkapallomaajoukkue: Mestaruus: 2011 Alle 21-vuotiaiden Euroopan-mestaruuskilpailut Espanjan alle 21-vuotiaiden jalkapallomaajoukkue: Mestaruus: 2013 Euroopan-mestaruuskilpailut Espanjan A-maajoukkue: Mestaruus: 2024 
Lähde: Transfermarkt